- Sergio Perez a vorbit despre presiunea uriaşă de la Red Bull
- Pilotul mexican se află în ultimul an de contract cu constructorul austriac
- Antrenamentele, calificările şi cursa Marelui Premiu al Australiei se văd în perioada 22-24 martie, în AntenaPLAY, pe canalul dedicat. Antrenamentele şi cursa sunt live pe Antena3 CNN
- Antrenamentele, calificările, sprintul şi cursa de Formula 2 ale Marelui Premiu al Australiei se văd în perioada 22-24 martie, în AntenaPLAY, pe canalul dedicat
- Antrenamentele, calificările, sprintul şi cursa de Formula 3 ale Marelui Premiu al Australiei se văd în perioada 22-24 martie, în AntenaPLAY, pe canalul dedicat
Sergio Perez a vorbit despre presiunea uriaşă de la Red Bull. Pilotul mexican mai are contract cu campioana de la constructori din ultimele două sezoane până la finalul acestui an, iar viitorul său este sub semnul întrebării. El a vorbit înaintea Marelui Premiu al Australiei despre presiunea uriaşă cu care trebuie să se confrunte piloţii care semnează cu constructorul austriac.
Formula 1™, Formula 2 şi Formula 3 se vor vedea în următorii trei ani în AntenaPLAY. 24 de curse de Formula 1 vor fi în 2024 în direct pe Antena 1, Antena 3 CNN şi în AntenaPLAY.
Sergio Perez a vorbit despre presiunea uriaşă de la Red Bull: "E un motiv pentru care mulţi piloţi nu au supravieţuit aici"
Sergio Perez este de părere că piloţii de la Red Bull trebuie să se confrunte cu o presiune mult mai mare faţă de alţi piloţi de la alte echipe. În cazul în care aceştia nu aduc rezultate imediate, riscă să fie retrogradaţi, aşa cum s-a întâmplat în anii trecuţi cu Daniil Kvyat sau Pierre Gasly, chiar în mijlocul sezonului.
Aflat la Red Bull din 2021, atunci când l-a înlocuit pe Alex Albon, Perez a fost primul pilot al echipei care nu a fost crescut de austrieci de la Mark Webber, în 2007. În al patrulea an la Red Bull şi în ultimul an de contract, mexicanul a vorbit despre presiunea cu care s-a confruntat în tot acest timp:
"Mereu e presiune în Formula 1, trebuie să livrezi indiferent de condiţii, la toate cursele. E ceva normal. Dar la Red Bull, cu siguranţă că s-au schimbat anumite lucruri. E un motiv pentru care mulţi piloţi nu au supravieţuit aici. Din cauza presiunii, din cauza atenţiei care ţi se acordă. Echipele nu sunt privite la fel. La Red Bull e totul diferit", a declarat Sergio Perez, în cadrul podcastului Beyond The Grid.
Perez a vorbit şi despre presiunea care vine din partea fanilor, motiv pentru care preferă să nu stea prea mult pe social media:
"Cred că sunt privilegiat, deoarece sunt mai în vârstă şi nu am crescut cu social media. Poate să fie un mediu toxic, nu sunt fan. Încerc să stau departe de social media. Vreau să fiu sigur că vin aici, îmi fac treaba, dau totul şi mă pregătesc cât mai bine. Asta e tot ce pot să fac.
Pot să încerc de 1000 de ori, dar la finalul zilei, cel mai important este să munceşti cu echipa ta şi să încerci să livrezi. Zgomotul din exterior va fi mereu acolo, nu ai ce să faci. Dar e important să te asiguri că poţi să îl opreşti", a mai spus pilotul mexican.
Christian Horner, ultimatum pentru Sergio Perez: "Am 16 piloţi disperaţi să obţină un loc la Red Bull"
Primele două etape ale sezonului au fost dominate de Red Bull. Max Verstappen s-a impus în Bahrain şi în Arabia Saudită, în timp ce Sergio Perez a trecut al doilea linia de sosire în cele două curse. Chiar dacă a încheiat prima cursă la 22 de secunde în spatele lui Verstappen, Helmut Marko l-a felicitat pe mexican şi a declarat că este o realizare pentru el.
Christian Horner a vorbit recent despre cum va arăta echipa în 2025. Prima opţiune pare să fie în continuare Perez, dar şeful celor de la Red Bull a trimis un mesaj clar şi a anunţat că are multe variante la dispoziţie, în cazul în care Perez nu va impresiona în acest sezon:
"Avem o maşină fenomenală şi un loc liber pentru anul viitor. Am 16 piloţi disperaţi să piloteze monopostul nostru sezonul viitor. Dar Checo este în pole-position", a declarat Christian Horner, potrivit motorsportweek.com.
Marele Premiu de Formula 1 al Australiei 2024 se va desfăşura în perioada 22-24 martie, live pe Antena3 CNN şi în AntenaPLAY. Cele trei sesiuni de antrenamnete programate vineri (03:30 şi 07:00) şi sâmbătă (03:30) vor fi exclusiv în AntenaPLAY.
Calificările se vor desfăşura sâmbătă, de la 06:45, live pe Antena3 CNN şi în AntenaPLAY. Cursa Marelui Premiu al Australiei va fi duminică, de la 05:45, pe Antena3 CNN şi în AntenaPLAY.
Totul despre AntenaPLAY
AntenaPLAY oferă abonaților 5 canale TV live si peste 12 canale liniare exclusive, o selecție de filme pe gustul fiecăruia, atât producții românești, cât și internaționale, seriale pentru toată familia, de la k-dramas la seriale polițiste, comedie, acțiune sau dragoste. Aplicația AntenaPLAY este disponibilă pe toate dispozitivele: smartphone, smart TV, PC, tabletă și laptop.
Ai sport in AntenaPLAY
Trăiești live-ul în fiecare zi, pentru că ai sport live în AntenaPLAY. În 2024, competițiile de Formula 1, Fomula 2, Formula 3, se vad live integral în AntenaPLAY. Cele peste 24 de curse pot fi vizionate în canalul de sport live, AS LIVE, dar si pe canalele dedicate fiecărei competiții. Toate antrenamentele, calificările, sprinturile și cursele pentru marele premiu de Formula 1 vor putea fi urmărite live online. Pe lângă acestea, abonații pot urmări și F1 Academy, Porsche Supercup, Liga Campionilor Asiei, meciurile din Liga Portugal, Cupa Franței sau evenimente de MMA și box. Plus multe alte competiții exclusive. Platforma AntenaPLAY îți pune la dispoziție 3 tipuri de abonamente: lunar, de 6 luni și de 1 an. Hai în AntenaPLAY!